124 
CuisiACEiE sunt Garcinieae gemmulis in loculo indefinitis, raphe 
propria et plerumque arilloso integumento supra testam ex- 
panso instructis. 
Comparanti mihi analyses Guttiferarum, a peritissimis Botanicis datas, 
magnam differentiam in ovulorum et seminum evolutione suspicari oportuit. 
His suppositis magis quam mihi cognitis differentiis sectiones diversas, 
quas Guttiferarum nomine includunt, condendas esse conjicio, quum alias 
familias videam, quas ordines diversos habere non dubitant, diversis illis 
sectionibus facile respondentes. 
Ex analysi Clusiae a Planchon data (Ann. Sc. Nat. Ser. III. v. 
3. pl. 12. fig. 1-8.) sequitur gemmulam ejus esse admodum perfectam, 
qualemque in superioribus phanerogamis saepiu,« deprehendimus. Ita quo- 
que in Tavomita et Kayea esse, ex aliis forsan concludere liceat. Ab hoc 
vero typo satis recedere videntur gemmulae Garciniearum. In Clusia- 
ceis ipsis caeterum nunc gemmulas definitas apotropas, nunc indefinitas 
et heterotropas suspicor. Inquirendum praeterea anne in natura succi 
differentiae adsint; in nonnullis dicunt in aere nigrescentem, in aliis ru- 
bentem. 
VocHYSfACEi; sunt Clusiaceae floribus in formam symmelricain 
tendentibus. 
Artificiali omnino charactere ducti, Vochysiaceas ad classem quandam 
Calyciflorarum, diversissimas familias includentem, hodie referunt. Endli- 
cher Combretaceis affines, a Polygaleis vero et Violaceis, cum quibus olim 
a Lindley affines existimabantur, longissime remotas declaravit. In ultimo 
suo opere easdem Sapindaceis affines credidit Lindley. 
Ex iis, quae de his comperi, vix mihi dubium videtur easdem esse 
Clusiaceis admodum propinquas. Ut hae, sunt arbores plerumque succo 
resinoso turgidae. Folia sunt pariter opposita, quoad formam et adspectum 
similia, aliquando stipulata; stipulas autem etiam in Clusiaceis aliquando 
occurrere, auctorem habemus Du Petit Thouars, qui easdem in Chrysopia 
indicavit, licet a receutioribus negantur. Flores bracteolati, sepala magni- 
tudine inmqualia, mstivatione imbricata, Guttiferas et speciatim Marcgravia- 
ceas et Lophiram memoriae revocant. Idem flores saepe lutei et stamina 
petalis opposita; quod stamina sunt pauca a symmetrica tendentia florum 
deducendum puto. Si in plurimis sunt perigyna, in aliis {Callisthene) 
certe hypogyua, unde eluceat quam parum in his referat insertionis nor- 
ma. Ovarium, gemmulas, fructus et semina, quantum mihi innotuerunt, a 
Clusiaceis distinguere nequeo; gemmulae sunt in nonnullis adscendentes, 
raphe interiore latere adscendente in chalazam apicalem; in aliis pen- 
dulas crederem raphe exteriore latere descendente ad chalazam inferam, 
micropyle sub sinu funiculi recepta. Sunt itaque apotropae et secus ra- 
phen in alam extensae; loco embryonis magis carnosi in Clusiaceis, fit ma- 
gis foliaceus in Vochysiaceis. FYuctus easdem fere offert modificationes, 
quas in Clusiaceis quoque occurrere cognitum est. 
